"அதைவிடப் பெரிய பதவியும் அன்னை வைத்துக் கொண்டிருக்கிறாள்."  "அது என்னவோ?"  "என்னவா? பல்லவ சாம்ராஜ்யத்தின் சிம்மாசனம் தான்!"  "ஆ!" என்றான் மாரப்ப பூபதி. சற்று நேரம் மௌனம் குடிகொண்டிருந்தது.  "ஆனால், அப்படிப்பட்ட மகத்தான பதவி லேசில் கிடைத்துவிடாது. அதற்குத் தகுந்த காணிக்கை காளி மாதாவுக்கு நீ சமர்ப்பிக்க வேண்டும்."  "அடியேனிடம் மாதா என்ன எதிர்பார்க்கிறாள்?"  "முதலில் பார்த்திபன் மகனைத் தேடிப் பிடித்துக் கொண்டு வர வேண்டும்."  "செய்கிறேன்; அப்புறம்?" 